P R I M Á T O R      M E S T A      K O Š I C E 

vyhlasuje 

úplné znenie všeobecne záväzného nariadenia mesta Košice č. 66 o školských obvodoch v meste Košice, prijatého uznesením Mestského zastupiteľstva v Košiciach č. 307/2004, ako vyplýva zo zmien a doplnení vykonaných uznesením Mestského zastupiteľstva v Košiciach č. 528/2004, uznesením Mestského zastupiteľstva v Košiciach č. 786/2005, uznesením Mestského zastupiteľstva v Košiciach č. 1039/2006, uznesením Mestského zastupiteľstva v Košiciach č. 1151/2006, uznesením Mestského zastupiteľstva v Košiciach č. 222/2007 a uznesením Mestského zastupiteľstva v Košiciach č. 954/2009.

Všeobecne záväzné nariadenie mesta Košice č. 66
o školských obvodoch v meste Košice 

§ 1
Toto všeobecne záväzné nariadenie určuje školské obvody škôl v zriaďovateľskej pôsobnosti mesta na území mesta Košice: 

§ 2
Školské obvody škôl v zriaďovateľskej pôsobnosti mesta Košice na území mesta Košice sú uvedené v prílohe tohoto všeobecne záväzného nariadenia. 

§ 3
Toto všeobecne záväzné nariadenie nadobudlo účinnosť 29.01.2004.
Zmeny a doplnky vykonané uznesením Mestského zastupiteľstva č. 528/2004 nadobudli účinnosť pre ZŠ Dneperská 1, Košice, ZŠ Poľná 1, Košice – 2.9.2004, 
ZŠ Park Mládeže – 26.10.2004, uznesením Mestského zastupiteľstva č. 786/2005 nadobudli účinnosť 1.8.2005, uznesením Mestského zastupiteľstva č. 1039/2006 nadobudli účinnosť 1.7.2006, uznesením Mestského zastupiteľstva č. 1151/2006 nadobudli účinnosť 1.12.2006, uznesením Mestského zastupiteľstva č. 222/2007 nadobudli účinnosť 28.9.2007 a uznesením Mestského zastupiteľstva č. 954/2009 nadobudli účinnosť 20.11.2009.

Ing. František KNAPÍK
primátor mesta Košice	

Zverejnené:  23.11.2009